laion/Wikipedia-Exotic huggingface dataset:
ნიდერლანდები 1956 წლის ზაფხულის ოლიმპიურ თამაშებზე

თარგი:ინფოდაფა ნიდერლანდები ოლიმპიადაზე ნიდერლანდებიდან მელბურნის 1956 წლის ზაფხულის ოლიმპიურ თამაშებზე ერთადერთი სპორტსმენით იყო წარმოდგენილი, ეს იყო 68 წლის გადამდგარი პოლკოვნიკი ალექსის ფანჩულიძევი (ალექსი ფანჩულიძე). მან ამ ოლიმპიადაზე ცხენის გაწვრთნაში იასპარეზა და 36 მონაწილეს შორის 28-ე ადგილი დაიკავა. აღსანიშნავია ის, რომ 1956 წლის ოლიმპიადა ორ სხვადასხვა კონტინენტზე ჩატარდა. ამის მიზეზია ის არის, რომ ავსტრალიის კანონმდებლობით, ცოცხალი ცხოველის ამ ქვეყანაში შესაყვანად მან ექვსთვიანი კარანტინი უნდა გაიაროს. ამის გამო ცხენოსანთა შეჯიბრის გამართვა მელბურნში შეუძლებელი გახდა. 1954 წლის 13 მაისის ათენში გამართულ სესიაზე საერთაშორისო ოლიმპიურმა კომიტეტმა ცხენოსანთა შეჯიბრის მასპინძელ ქალაქად სტოკჰოლმი აარჩია. ცხენოსანთა ასპარეზობები სტოკჰოლმში 1956 წლის 10-17 ივნისს გაიმართა, დანარჩენი ასპარეზობები მელბურნში მოგვიანებით გაიმართა. რადგანაც ნიდერლანდებმა ბოიკოტი გამოუცხადეს საბჭოთა კავშირს 1956 წელს უნგრეთში შეჭრის გამო. ცხენოსანთა ტურნირი ამ დროისთვის უკვე ჩატარებული იყო, ასე რომ, ნიდერლანდების სრულყოფილი ბოიკოტი მაინც არ შედგა. პაატა ნაცვლიშვილი, „ალექსი ფანჩულიძე - კიდევ ერთო ქართველი ოლიმპიელი“, „ოლიმპიელი“, №35, 2013.
ბურაქ დაქაქი

ბურაქ დაქაქი (თურქ. Burak Dakak; დ. 18 ივნისი, 1998) — თურქი მსახიობი. ცნობილი გახდა ისტორიული ტელესერიალიდან „დიდებული საუკუნე: ქიოსემი“. ბურაქი დაიბადა 1998 წლის 18 ივნისს ქალაქ ანკარაში. იგი პირველად 2008 წელს გადაიღეს ერთ-ერთ რეკლამაში. მისი მონაწილეობით გადაღებული ცნობილი ტელესერიალებია „ჩემი სახელია გულთეფე“ და „დიდებული საუკუნე: ქიოსემი“, სადაც ასრულებს უფლისწულ მეჰმეთის, სულთან აჰმედის მეორე ვაჟის როლს. ბურაქ დაქაქი კინოფილმების ინტერნეტ-მონაცემთა ბაზაში ბურაქ დაქაქი Instagram-ზე
უცნობი ადამიანის ნაამბობი

უცნობი ადამიანის ნაამბობი (რუს. Рассказ неизвестного человека) — ანტონ ჩეხოვის მოთხრობა, რომელიც 1893 წელს დაიწერა. პირველად, 1893 წლის თებერვალსა და მარტში, ჟურნალ „Русская мысль“-ის მე-2 და მე-3 ნომრებში გამოქვეყნდა. მცირედი ცვლილებებით შევიდა ადოლფ მარქსის მიერ გამოცემული ჩეხოვის თხზულებათა კრებულის მეექვსე ტომში. 1880-იანების ბოლოს ჩეხოვს ახალი სიუჟეტის საინტერესო იდეა დაებადა. 1893 წლის მაისით დათარიღებულ წერილში, მან მწერალ ლიუბოვ გურევიჩს აცნობა, რომ „დავიწყე მუშაობა ნაწარმოებზე რომლის გამოცემასაც არ ვაპირებ“. ავტორმა თავიდანვე იცოდა, რომ ცენზურა მას არ გაუშვებდა. იდეას მწერალი 1891 წელს დაუბრუნდა და მომავალ ნაწარმოებს „ჩემი პაციენტის ნაამბობი“ უწოდა. თხზულება 80-იანი წლების (ერთ-ერთი სავარაუდო სათაური – „ოთხმოციან წლებში“) ხალხს ეძღვნებოდათ. ნაწარმოების ჩანაფიქრი, რომლის მთავარი გმირიც ტერორისტი გახდა, იმ დროს სიმწვავით გამოირჩეოდა. ХIХ საუკუნის 80-იან წლებში რევოლუციური სახალხო ორგანიზაცია „Народная воля“-ს (ქართ. ხალხის ნება) საქმიანობა გრძელდებოდა, მიუხედავად 1881 წლის 1 მარტს მოწყობილი თავდასხმის შემდეგ ორგანიზაციის ხელმძღვანელობის განადაგურებისა. 1887 წლის აპრილში ა. ულიანოვისა და მისი თანამოაზრეების პროცესი მიმდინარეობდა, რომლებიც იმავე წლის მაისში სიკვდილით დასაჯეს. 1887 წლის ივნისში ორგანიზაციის წევრების გერმან ლოპატინისა და პოეტ პ. იაკუბოვიჩის პროცესი გაიმართა. სასამართლომ მათ სიკვდილით დასჯა მიუსაჯა, რომელიც მოგვიანებით კატორღით შეიცვალა. „უცნობი ადამიანის ნაამბობი“-ს შემოქმედებით იდეაში შესაძლოა ნაჩვენები ყოფილიყო რევოლუციური მოძრაობის მონაწილეთა ბედი, რომელთაც ჩეხოვი პირადად იცნობდა. ჩეხოვის სიცოცხლეშივე მოთხრობა სერბო-ხორვატულ ენაზე ითარგმნა. მთარგმნელმა ჰიუ აპლინმა თხზულება ტურგენევის ნაწარმოებებს შეადარა, ავტორებს, რომლებიც ქმნიან ქალურ პერსონაჟებს „დიდი ზნეობის სიწმინდით“. ლუი დე ბერნიერმა „უცნობი ადამიანის ნაამბობს“ შესანიშნავი ლიტერატურული ნაწარმოები უწოდა. ანატოლი ლუნაჩარსკი მწუხარებას გამოთქვამდა, რომ ჩეხოვმა აქტიურად მოქმედი გმირები არ წარმოაჩინა. ჟურნალი „Образование“, 1903, № 9, გვ. 85—91. ↑ Chekhov, Anton (2002). „Introduction“, The Story of a Nobody. Hesperus Press Limited, გვ. xvi–xvii. ISBN 1-84391-003-9.  ↑ Chekhov, Anton (2002). „Forward“, The Story of a Nobody. Hesperus Press Limited, გვ. ix–x. ISBN 1-84391-003-9.  ↑ McKibbin, Tony. Moral Circumferences. დაარქივებულია ორიგინალიდან — 28 ივნისი 2017. ციტირების თარიღი: 27 April 2017. ↑ უცნობი ადამიანის ნაამბობი. დაარქივებულია ორიგინალიდან — 2017-05-05. ციტირების თარიღი: 2017-08-29.
უნტერ-ოფიცერი პრიშიბეევი

უნტერ-ოფიცერი პრიშიბეევი (რუს. Унтер Пришибеев) — ანტონ ჩეხოვის მოთხრობა, რომელიც 1885 წელს დაიწერა. პირველად, 1885 წლის 18 ოქტომბერს, გაზეთ „პეტერბურგის გაზეთის“-ს 273-ე ნომერში გამოქვეყნდა. ნაწარმოები პირველად, 1885 წლის 18 ოქტომბერს, გაზეთ „პეტერბურგის გაზეთის“-ს 273-ე ნომერში „ფრთიანი ჩანაწერების“ განყოფილებაში გამოქვეყნდა, სახელწოდებით „შარისთავი“ და ხელმოწერით ა. ჩეხონტე. ჩეხოვმა მოთხრობა ახალი სახელწოდებით 1899-1901 წლებში ადოლფ მარქსის მიერ გამოცემულ თხზულებათა მეორე ტომში შეიტანა. ჩეხოვის სიცოცხლეშივე მოთხრობა ბულგარულ, გერმანულ, სერბო-ხორვატულ და ჩეხურ ენებზე ითარგმნა. მოთხრობა უნტერ-ოფიცერი პრიშიბეევი თავდაპირეველად, ჟურნალ „Осколки“-სთვის დაიწერა, მაგრამ მისმა რედაქტორმა ნიკოლაი ლეიკინმა მოთხრობას ზედმეტად გაწელილი და არასაკმარისად სასაცილო, „მშრალი“ უწოდა. ლეიკინმა ნაწარმოების საკუთარი შემცირებული ვარიანტი მოამზადა, მაგრამ ის ცენზურამ დაიწუნა. ლეიკინის რჩევის გათვალისწინებით, ჩეხოვმა ნაწარმოები სანქტ-პეტერბურგის გაზეთში გააგზავნა, სადაც ცენზურასთან დაკავშირებული პრობლემა არ არსებობდა. იქ მოთხრობა სახელწოდებით „შარისთავი“ გამოქვეყნდა. ნაწარმოების პეტერბურგის გაზეთში დაბეჭდილ ვერსიაში, ჩეხოვმა მოქმედების თარიღი შეცვალა (3 აგვისტოს ნაცვლად, 3 სექტემბერი) და პრიშიბეევის ხასიათი დაარბილა. დაასრულა სცენა, სადაც მიროვოი პრიშიბეევს „შენობით“ საუბრის ნაცვლად „თქვენობით“ საუბარს ასწავლის: „თუკი სულელ ადამიანს ვერ სცემ, შენივე სულის ცოდვა იქნება. განსაკუთრებით თუკი საქმეს ... თუკი უწესრიგობა...“. უნტერ-ოფიცერი პრიშიბეევს ძველი სამხედრო ჩვევის გამო, ყველგან და ყოველთვის მისი გაგებით „წესრიგის“ აღდგენის გამო პოლიციასთან უსიამოვნება შეემთხვევა. ანტონ ჩეხოვი უნტერ-ოფიცერი პრიშიბეევი // Чехов А. П. Полное собрание сочинений и писем: В 30 т. Сочинения: В 18 т. / АН СССР. Ин-т мировой лит. им. А. М. Горького. — М.: Наука, 1974—1982. უნტერ-ოფიცერი პრიშიბეევი - ორიგინალური რუსულ ტექსტი. სერჟანტი პრიშიბეევი, კონსტანს გარნეტის ინგლისურენოვანი თარგმანი. ↑ Shub, E. M. Commentaries to Унтер Пришибеев.
გუნდის მომღერალი (მოთხრობა)

გუნდის მომღერალი (რუს. Хористка) — ანტონ ჩეხოვის მოთხრობა, რომელიც 1886 წელს დაიწერა. პირველად, 1886 წლის 18 ივლისს, ჟურნალ „Околки“-ს მე-14 ნომერში გამოქვეყნდა. მოთხრობა პირველად, 1886 წლის 18 ივლისს, ჟურნალ „Околки“-ს მე-14 ნომერში გამოქვეყნდა. თავდაპირველად მისი სათაური „მომღერალი ქალი“ იყო და ავტორი ხელს აწერდა როგორც ა. ჩეხონტე. ნაწარმოების გადამუშავებული ვერსია შევიდა საქველმოქმედო ანთოლოგიაში „გზა-ბილიკი. სამეცნიერო-ლიტერატურული კრებული გადასახლებაში მყოფი საჭიროების მქონე საზოგადოების სასიკეთოდ“. პეტერბურგი., 1893. მოთხრობის ადოლფ მარქსის მიერ 1899—1901 წლებში გამოცემულ თხზულებათა კრებულის მეორე ტომში შესვლამდე, ჩეხოვმა ტექსტში გარკვეული ცვლილებები შეიტანა. ნაწარმოებში ცვლილების შეტანისას ჩეხოვმა მთავარი გმირისადმი საკუთარი დამოკიდებულება შეცვალა. „გარყვნილი ქალის ცხოვრების იუმორისტული ეპიზოდიდან დამცირებული ადამიანის ლირიკული, ნაღვლიანი ისტორია შექმნა“. ჩეხოვის სიცოცხლეშივე მოთხრობა უნგრულ, გერმანულ, პოლონურ და სლოვაკურ ენებზე ითარგმნა. ერთხელ მომღერალ პაშას აგარაკის ანტრესოლში მისი თაყვანისმცემელი ნიკოლაი პეტროვიჩ კოლპაკოვი იჯდა. აგარაკზე მყოფთა მყუდროება იდუმალმა სტუმარმა დაარღვია, რომელიც ქალბატონი აღმოჩნდა. ქალმა თავის ქმართან შეხვედრა მოითხოვა, რომელიც თითქოს აგარაკზე იმყოფებოდა და სხვა ოთახში იმალებოდა. შემდეგ მოითხოვა, რომ პაშას მისი ქმრის მიერ ნაჩუქარი ყველა საჩუქარი დაებრუნებინა, რადგან ქმარმა საკმაოდ დიდი თანხა აიღო და მიითვისაт. პაშამ მისთვის საკუთარი ოქროს სამაჯურისა და ლალისთვლიანი ბეჭდის მიცემა გადაწყვიტა, მაგრამ ეს ის სამკაულები არ იყო. ბოლოს და ბოლოს ქალმა ეს სამკაულების წაიღო და კიდევ სხვაც. ეს ყველაფერი კოლპაკოვის თვალწინ ხდებოდა. მომღერლის ასეთი დამცირების შემყურე კოლპაკოვი წამოიძახებს: „არა, მე ამას საკუთარ თავს ვერასდროს ვაპატიებ! ვერასდროს ვაპატიებ! მომშორდი… ნაგავო! — უყვიროდა ზიზღიანი ხმით პაშას და აკანკალეული ხელებით მის გაწევას ცდილობდა. — ის მის წინაშე მუხლებზე დადგომას აპირებდა და… ვის წინაშე? შენს წინაშე! ოჰ, ღმერთო ჩემო!“. კოლპაკოვმა მომხდართან დაკავშირებით თავისი შეხედულება დააფიქსირა და წავიდა. ანტონ ჩეხოვი გუნდის მომღერალი // Чехов А. П. Полное собрание сочинений и писем: В 30 т. Сочинения: В 18 т. / АН СССР. Ин-т мировой лит. им. А. М. Горького. — М.: Наука, 1974—1982. „Научное слово“, 1904, № 3, стр. 162. გუნდის მომღერალი, ორიგინალური რუსული ტექსტი გუნდის მომღერალი, ორი ინგლისურენოვანი თარგმანი. მოთხრობა გუნდის მომღერალი დაარქივებული 2017-05-05 საიტზე Wayback Machine. ↑ Polotskaya E. A. Commentaries to Хористка. The Works by A. P. Chekhov in 12 volumes. Khudozhestvennaya Literatura. Moscow, 1960. Vol. 4, pp. 547—548
ალექსის ფანჩულიძევი

ალექსის ფანჩულიძევი (ალექსი ფანჩულიძე, დ. 18 სექტემბერი, 1888, პიატიგორსკი, რუსეთის იმპერია — გ. 10 აპრილი, 1968, დიპენჰაიმი, ნიდერლანდები) — ქართული წარმოშობის ნიდერლანდელი მხედარი. იყო ნიდერლანდების ერთადერთი წარმომადგენელი 1956 წლის ზაფხულის ოლიმპიურ თამაშებზე, სადაც 28-ე ადგილი დაიკავა. აგრეთვე წარმოადგენდა რუსეთის იმპერიას 1912 წლის სტოკჰოლმის ოლიმპიადაზე მეორე ქართველ მხედართან — სპირიდონ ჭავჭავაძესთან ერთად, თუმცა, ისინი სათადარიგო მხედრები იყვნენ და ასპარეზზე არ გამოსულან. პაატა ნაცვლიშვილი, „ალექსი ფანჩულიძე — კიდევ ერთო ქართველი ოლიმპიელი“, „ოლიმპიელი“, №35, 2013.
ნურგულ იეშილჩაი

ნურგულ იეშილჩაი (თურქ. Nurgül yeşilçay; დ. 26 მარტი, 1976, აფიონ-ყარაჰისარის პროვინცია) — თურქეთის კინოსა და თეატრის მსახიობი. დაიბადა 1976 წლის 26 მარტს, თურქეთში, აფიონ-ყარაჰისარის პროვინციაში. სწავლის დამთავრების შემდეგ თეატრში შეასრულა რამდენიმე მთავარი როლი. თეატრიდან წამოსვლის შემდეგ გამოჩნდა სამ ყველაზე რეიტინგულ სერიალში. დებიუტი 2001 წლის „ჩანჩქერში“ შედგა. რამდენიმე ხნის შემდეგ მან ანტალიის კინოფესტივალზე მიიღო ჯილდო საუკეთესო მსახიობი ქალისთვის. 2004 წელს ნურგული ცოლად გაჰყვა მსახიობ ჯემ ოზერს. 2005 წელს დაიბადა მათი შვილი ოსმან ნეჟათ ოზერი. მათმა ქორწინებამ დიდხანს ვერ გასტანა და 2010 წელს გაეყარნენ. მსახიობის ბიოგრაფია
Awake (Dream Theater-ის ალბომი)

Awake — ამერიკული პროგრესული მეტალ-ჯგუფ Dream Theater-ის მესამე სტუდიური ალბომი, რომელიც გამოვიდა 1994 წლის 4 ოქტომბერს, ლეიბლზე East West Records. ეს არის ჯგუფის უკანასკნელი ალბომი კლავიშისტ კევინ მურის მონაწილეობით, რომელმაც კოლექტივი ჩაწერის დროს დატოვა. მასალის დიდი ნაწილი იწერებოდა 1994 წლის თებერვლის-აპრილის სესიებისა. ლეიბლი ამ პერიოდში ჯგუფისგან ითხოვდა Images and Words-ის მსგავსი დისკის შექმნას, რომელშიც შევიდოდა „Pull Me Under“-ის მსგავსი წარმატებული სიმღერა. ლეიბლის მხრიდან აგრეთვე იყო მოთხოვნა უფრო მეტად მძიმე მეტალის მქონე ჟღერადობის ჩანაწერზე, რომელიც კარგად გაიყიდებოდა. ალბომი იწერებოდა ჯონ პერდელის და დუეინ ბერონის თანაშემწეობით, რომლებიც მუშაობდნენ პროდიუსერის და ხმის ინჟინერის სახით. დისკის გარეკანი შექმნილია ჯგუფის წევრების მიერ და შეიცავს ვიზუალურ ციტირებებს ალბომის ტექსტებიდან. გამოცემის შემდეგ ალბომს არაერთგვაროვანი შეფასებები ახლდა, თუმცა გვიანდელ პერიოდში მას უფრო კეთილგანწყობილად განიხილავდნენ. Billboard 200-ში დისკი #32 პოზიციამდე ავიდა - რაც მისთვის იყო Systematic Chaos-ამდე ყველაზე დიდი რეკორდი (უკანასკნელი #19 პოზიციას იკავებდა). სინგლების სახით გამოიცა „Lie“, „Caught in a Web“ და „The Silent Man“, თუმცა მათ წარმატება არ ჰქონიათ. ლეიბლისთვის დისკი წარუმატებელი იყო, რის გამოც შემდეგ ალბომზე მუშაობისას Dream Theater-ს კიდევ უფრო მკაცრად მოსთხოვეს რადიოსთვის განკუთვნილი და კომერციული სიმღერების მომზადება. მიუხედავად იმისა, რომ სასათაურო სიმღერა ალბომზე არ არის, სიტყვა awake ჟღერს „Innocence Faded“-ში და „The Silent Man“-ში. ყველა სიმღერის მუსიკის ავტორი — Dream Theater, გარდა მითითებულისა. Dream Theater ჯეიმზ ლაბრი - წამყვანი ვოკალი ჯონ პეტრუჩი - გიტარა, ბეკ-ვოკალი კევინ მური - კლავიშებიანი საკრავები, ვოკალი „Space-Dye Vest“-ში ჯონ მაიანგი - ბას-გიტარა მაიკ პორტნოი - დასარტყმელი საკრავები, პერკუსია, ბეკ-ვოკალი „The Mirror“-ში ↑ Carter, Phil. ((( Awake > Overview ))). AllMusic. ციტირების თარიღი: 2010-08-05. ↑ Wilson 2009, p. 163–4 ↑ Wilson 2009, p. 162–3 ↑ Breusch, Matthias. Rock Hard review გერმანული. issue 89. ციტირების თარიღი: 24 მაისი 2013. ↑ 5.0 5.1 Dream Theater Album & Song Chart History. Billboard. Nielsen Business Media. დაარქივებულია ორიგინალიდან — 4 აგვისტო 2010. ციტირების თარიღი: 2010-08-05. ↑ Dream Theater > Longplay-Chartverfolgung გერმანული. Musicline.de. PhonoNet. დაარქივებულია ორიგინალიდან — 2009-07-18. ციტირების თარიღი: 2010-08-05. ↑ Oricon Ranking: Dream Theater - Octavarium იაპონურად. Oricon Style. Oricon. ციტირების თარიღი: 2010-08-05. ↑ Discografie Dream Theater ჰოლანდიურად. dutchcharts.nl. ციტირების თარიღი: 2010-08-05. ↑ Discography Dream Theater. swedishcharts.com. ციტირების თარიღი: 2010-08-05. ↑ Discography Dream Theater. swisscharts.com. ციტირების თარიღი: 2010-08-05. ↑ Chart Log UK. Zobbel. დაარქივებულია ორიგინალიდან — 2015-10-19. ციტირების თარიღი: 2010-08-05. ↑ Charts & awards - Billboard singles. Allmusic. ციტირების თარიღი: 2010-08-05. ↑ Japanese album certifications – Dream Theater – Awake იაპონურად. იაპონიის ხმისჩამწერი ინდუსტრიის ასოციაცია.
Do Not Disturb

Do Not Disturb — ბრიტანული პროგრესული როკ-ჯგუფ Van der Graaf Generator-ის მეცამეტე სტუდიური ალბომი. გამოიცა 2016 წლის 30 სექტემბერს. დისკი გამოუშვა ლეიბლმა Esoteric Recordings. ყველა სიმღერის ავტორი — პიტერ ჰემილი, ჰიუ ბენტონი და გაი ევანზი. პიტერ ჰემილი – ვოკალი, ფორტეპიანო, გიტარა ჰიუ ბენტონი – ორგანი, ბას-გიტარა, კლავიშებიანი საკრავები, აკორდეონი, გლოკენშპილი გაი ევანზი – დასარტყმელი საკრავები, პერკუსია ↑ Van der Graaf Generator – Do Not Disturb (2016) album review Paddy Kehoe. rte.ie. ციტირების თარიღი: 3 October 2016. ↑ Van Der Graaf Generator will release 13th album Do Not Disturb in September. teamrock.com (June 2016). ციტირების თარიღი: 23 June 2016. ↑ Van der Graaf Generator – Do Not Disturb (2016) at Cherry Red Records. cherryred.co.uk. ციტირების თარიღი: 3 October 2016.
ტარზანი

ტარზანი (Tarzan, იგივე ჯონ კლეიტონი, ვიკონტ გრეისტოკი) — გამოგონილი პერსონაჟი, რომელიც აფრიკის ჯუნგლებში გაზარდეს მაინუმებმა. მოგვიანებით იგი დაუბრუნდა საზოგადოებას, მაგრამ ვერ შეეგუა და მშობლიურ ტყეებს დაუბრუნდა გმირი მოგზაურის სახით. ტარზანის შესახებ რომანების ავტორია ედგარ რაის ბეროუზი. პირველი რომანი იყო „ტარზანი, მაიმუნების ნაშვილები“, რომელიც ჟურნალში პირველად დაიბეჭდა 1912 წელს, ხოლო წიგნის სახით - 1914 წელს. შემდგომში გამოიცა 25 რომანი, რომელთა ნაწილი სხვადასხვა ავტორმა ბეროუზის ნებართვით შექმნა. ვიკისაწყობში არის გვერდი თემაზე: ტარზანი ედგარ რაის ბეროუზისადმი მიძღვნილი საიტი ელექტრონული წიგნები Project Gutenberg-ზე დაარქივებული 2016-01-27 საიტზე Wayback Machine.
გრძელი კანიონი

გრძელი კანიონი (რუს. Длинный каньон) — დატბორილი კარიერი, რომელიც მდებარეობს კამენსკის რაიონის ტერიტორიაზე, როსტოვის ოლქი, რუსეთის ფედერაცია, კამენსკ-შახტინსკიან 30 კილომეტრში, კანიონის სიგრძეა 2 კილომეტრი და 200 მეტრი, საშუალო სიღრმე 30 მეტრი, ხოლო მაქსიმალური - 50 მეტრი. გრძელი კანიონის ადგილზე ადრე მდებარეობდა კარიერი, სადაც მოიპოვებდნენ ქვას. 1970-იან წლებში, ექსკავატორით მიმდინარე სამუშაოების დროს, მოხდა გაუთვალისწინებელი რამ, ექსკავატორის ჩამჩამ გამოავლინა მიწისქვეშა წყლის ძარღვი, რის გამოც მთელი კარიერი დაიტბორა წყლით. კარიერის ტერიტორია ისე სწრაფად შეივსო წყლით, რომ სამუშაო ჯგუფმა ვერ მოახერხა ტექნიკის გადარჩენა, სამუშაო ტექნიკაც დაიფარა წყლით და დღესაც წარმოქმნილი ტბის ფსკერზე იმყოფება. გრძელი კანიონი ითვლება როსტოვის ოლქის ობიექტებს შორის ყველაზე დიდი დატბორლ კარიერად. მის ტერიტორიაზე ჩამოყალიბდა ტბა, რომლის სიგრძე 2 კილომეტრი და 200 მეტრია. კარიერი მდებარეობს დასახლება ჩისტოოზიორნოდან სამხრეთ-დასავლეთით 6 კილომეტრზე და ქალაქ კამენსკ-შახტინსკიდან 10 კილომეტრში სამხრეთ-აღმოსავლეეთით. ტბის ყველაზე დიდი სიგანეა 100 მეტრი, ტბა საზრდოობს მიწისქვეშა წყაროებით. წყალი მასში რჩება ყოველთვის გრილი, ასევე მაღალი ტემპერატურის პირობებშიც კი. გრძელი კანიონის ნაპირები კლდოვანი და ციცაბოა, რომელთა სიმაღლეც შეადგენს 40 მეტრს. Длинный каньон на Викимапии ↑ 1.0 1.1 1.2 Что посмотреть на Дону? Семь чудес области
კამპუ-გრანდი (რიუ-გრანდი-დუ-ნორტი)

კამპუ-გრანდი (პორტ. Campo Grande) — მუნიციპალიტეტი ბრაზილიაში, რიუ-გრანდი-დუ-ნორტის შტატში; მდებარეობს ზღვის დონიდან 126 მეტრზე. მიეკუთვნება ოესტე-პოტიგუარის მეზორეგიონს. შედის ეკონომიკურ-სტატისტიკურ მიკრორეგიონ მედიუ-უესტის შემადგენლობაში. 2010 წლის მონაცემებით, მოსახლეობა 9 289 ადამიანს შეადგენდა, მოსახლეობის სიმჭიდროვე 10.36 კმ²-ზე. ფართობი 896 954 კმ²-ია. რიუ-გრანდი-დუ-ნორტი ბრაზილიის შტატები ბრაზილიის სტატისტიკის ეროვნული ინსტიტუტი ბრაზილიის სტატისტიკის ეროვნული ინსტიტუტი, ზოგადი სტატისტიკა
ჟანდუისი

ჟანდუისი (პორტ. Janduís) — მუნიციპალიტეტი ბრაზილიაში, რიუ-გრანდი-დუ-ნორტის შტატში; მდებარეობს ზღვის დონიდან 141 მეტრზე. მიეკუთვნება ოესტე-პოტიგუარის მეზორეგიონს. შედის ეკონომიკურ-სტატისტიკურ მიკრორეგიონ მედიუ-უესტის შემადგენლობაში. 2010 წლის მონაცემებით, მოსახლეობა 5 345 ადამიანს შეადგენდა, მოსახლეობის სიმჭიდროვე 17.53 კმ²-ზე. ფართობი 304 901 კმ²-ია. რიუ-გრანდი-დუ-ნორტი ბრაზილიის შტატები ბრაზილიის სტატისტიკის ეროვნული ინსტიტუტი ბრაზილიის სტატისტიკის ეროვნული ინსტიტუტი, ზოგადი სტატისტიკა
მესიას-ტარჟინუ

მესიას-ტარჟინუ (პორტ. Messias Targino) — მუნიციპალიტეტი ბრაზილიაში, რიუ-გრანდი-დუ-ნორტის შტატში; მდებარეობს ზღვის დონიდან 179 მეტრზე. მიეკუთვნება ოესტე-პოტიგუარის მეზორეგიონს. შედის ეკონომიკურ-სტატისტიკურ მიკრორეგიონ მედიუ-უესტის შემადგენლობაში. 2010 წლის მონაცემებით, მოსახლეობა 4 188 ადამიანს შეადგენდა, მოსახლეობის სიმჭიდროვე 31 კმ²-ზე. ფართობი 135 097 კმ²-ია. რიუ-გრანდი-დუ-ნორტი ბრაზილიის შტატები ბრაზილიის სტატისტიკის ეროვნული ინსტიტუტი ბრაზილიის სტატისტიკის ეროვნული ინსტიტუტი, ზოგადი სტატისტიკა
პარაუ

პარაუ (პორტ. Paraú) — მუნიციპალიტეტი ბრაზილიაში, რიუ-გრანდი-დუ-ნორტის შტატში; მდებარეობს ზღვის დონიდან 100 მეტრზე. მიეკუთვნება ოესტე-პოტიგუარის მეზორეგიონს. შედის ეკონომიკურ-სტატისტიკურ მიკრორეგიონ მედიუ-უესტის შემადგენლობაში. 2010 წლის მონაცემებით, მოსახლეობა 3 859 ადამიანს შეადგენდა, მოსახლეობის სიმჭიდროვე 10.07 კმ²-ზე. ფართობი 383 214 კმ²-ია. რიუ-გრანდი-დუ-ნორტი ბრაზილიის შტატები ბრაზილიის სტატისტიკის ეროვნული ინსტიტუტი ბრაზილიის სტატისტიკის ეროვნული ინსტიტუტი, ზოგადი სტატისტიკა
ტრიუნფუ-პოტიგუარი

ტრიუნფუ-პოტიგუარი (პორტ. Triunfo Potiguar) — მუნიციპალიტეტი ბრაზილიაში, რიუ-გრანდი-დუ-ნორტის შტატში; მდებარეობს ზღვის დონიდან - მეტრზე. მიეკუთვნება ოესტე-პოტიგუარის მეზორეგიონს. შედის ეკონომიკურ-სტატისტიკურ მიკრორეგიონ მედიუ-უესტის შემადგენლობაში. 2010 წლის მონაცემებით, მოსახლეობა 3 368 ადამიანს შეადგენდა, მოსახლეობის სიმჭიდროვე 12.53 კმ²-ზე. ფართობი 268 726 კმ²-ია. რიუ-გრანდი-დუ-ნორტი ბრაზილიის შტატები ბრაზილიის სტატისტიკის ეროვნული ინსტიტუტი ბრაზილიის სტატისტიკის ეროვნული ინსტიტუტი, ზოგადი სტატისტიკა
უპანემა

უპანემა (პორტ. Upanema) — მუნიციპალიტეტი ბრაზილიაში, რიუ-გრანდი-დუ-ნორტის შტატში; მდებარეობს ზღვის დონიდან - მეტრზე. მიეკუთვნება ოესტე-პოტიგუარის მეზორეგიონს. შედის ეკონომიკურ-სტატისტიკურ მიკრორეგიონ მედიუ-უესტის შემადგენლობაში. 2010 წლის მონაცემებით, მოსახლეობა 12 992 ადამიანს შეადგენდა, მოსახლეობის სიმჭიდროვე 14.87 კმ²-ზე. ფართობი 873 934 კმ²-ია. რიუ-გრანდი-დუ-ნორტი ბრაზილიის შტატები ბრაზილიის სტატისტიკის ეროვნული ინსტიტუტი ბრაზილიის სტატისტიკის ეროვნული ინსტიტუტი, ზოგადი სტატისტიკა
ბუგეულის ღვთისმშობლის ეკლესია

ბუგეულის ღვთისმშობლის ეკლესია — ეკლესია ამბროლაურის მუნიციპალიტეტის სოფელ ბუგეულში. თარიღდება XIV-XV საუკუნეებით. ეკლესია ერთნავიანია. შემოსილია რუხი ფერის უხეშად გათლილი ნათალ ქვიშაქვის კვადრებით. სამხრეთ და დასავლეთ კარებს, ისევ როგორც ამავე ფასადებისა და აღმოსავლეთ ფასადის სარკმლებს, მოჩუქურთმებული საპირეები ამკობს. შიგნით ეკლესიის კედლები, კამარა და კონქი მთლიანად დაფარული XVI-XVII საუკუნეების ფრესკული მხატვრობით. მხატვრობაში ტრადიციულ რელიგიურ სიუჟეტებთან ერთად მრავლად არიან წარმოდგენილი საერო პირებიც. ჩრდილოეთ ფასადის წარწერიდან ჩანს, რომ ეკლესია 1837 წელს შეუკეთებიათ. 1991 წლის 29 აპრილის მიწისძვრის დროს ეკლესია დაინგრა. ბუგეულის ღვთისმშობლის ეკლესიას 2006 წლის 7 ნოემბერს, საქართველოს პრეზიდენტის ბრძანებულების თანახმად მიენიჭა ეროვნული მნიშვნელობის კულტურის უძრავი ძეგლის კატეგორია. დვალი მ., ბერაძე თ., ენციკლოპედია „საქართველო“, ტ. 1, თბ., 1997. — გვ. 488. ↑ საქართველოს პრეზიდენტის ბრძანებულება № 665, 2006 წლის 7 ნოემბერი, ქ. თბილისი, კულტურის ზოგიერთი უძრავი ძეგლისათვის ეროვნული მნიშვნელობის კატეგორიის მინიჭების შესახებ. დაარქივებულია ორიგინალიდან — 2020-12-04. ციტირების თარიღი: 2020-01-30.
ჩუკულის მთავარანგელოზთა ეკლესია

ჩუკულის მთავარანგელოზის ეკლესია, ეკლესია მუჩპა, მუჩბა-ლანშაში — არქიტექტურული ძეგლი ლენტეხის მუნიციპალიტეტის სოფელ ჩუკულში. თარიღდება IX-X საუკუნეებით. ეკლესია დარბაზულია, დგას დახრილ რელიეფზე აგებულ ცოკოლზე. ნაგებია ფლეთილი ქვით და შემოსილია შირიმის ქვის პერანგით. დუღაბად გამოყენებულია კირისა და ქვიშის ნარევი. ცოკოლი ნაგებია ფიქალისა და ფლეთილი ქვის მასიური ლოდებით. ტაძარში შესასვლელი კარი სამხრეთითაა. სამხრეთისვე კედელზე დატანებულია ერთი სარკმელი. დასავლეთ და აღმოსავლეთ კედელზეც თითო სარკმელია. ტაძარი სავარაუდოდ გადახურული იყო ლორფინით, თუმცა მისი ფრაგმენტები ვერ ფიქსირდება. ინტერიერში კედლის მხატვრობის კვალი ჩანს. ტაძარი ადგილობრივი მოსახლეობის მიერ გადაიხურა თუნუქით. ინტერიერში გაკეთდა ხის ჭერი და დაიგო ხის იატაკი.  კულტურული მემკვიდრეობის პორტალი, № 12020 ↑ ქვემო სვანეთის ეკლესიები. დაარქივებულია ორიგინალიდან — 2020-06-04. ციტირების თარიღი: 2020-06-04.
თავზეხელაღებული (1995 წლის ფილმი)

თავზეხელაღებული (Desperado) — 1995 წლის ამერიკული თანამედროვე მოქმედებითი ვესტერნი, რომლის სცენარის ავტორი, პროდიუსერი და რეჟისორია რობერტ როდრიგესი. იგი არის 1992 წლის ფილმ „ელ მარიაჩის“ გაგრძელება და მეორე როდრიგესის „მექსიკური ტრილოგიის“ სერიაში. მთავარ როლს ასრულებს ანტონიო ბანდერასი. იგი განასახიერებს მარიაჩის, რომელიც ცდილობს, შური იძიოს მისი საყვარელის მკვლელ ნარკობარონზე. ფილმის ჩვენება გაიმართა კონკურსგარეშე კანის კინოფესტივალზე, 1995 წელს. ტრილოგიის უკანასკნელი ნაწილი იყო „ერთხელ მექსიკაში“ (2003). აშშ-ში „თავზეხელაღებულის“ შემოსავალმა 25.4 მილიონი აშშ დოლარი შეადგინა. „თავზეხელაღებული“ — კინოფილმების ინტერნეტ-მონაცემთა ბაზა (ინგლისური) „თავზეხელაღებული“ — ამერიკის კინოინსტიტუტის ფილმების კატალოგი „თავზეხელაღებული“ — TCM-ის მონაცემთა ბაზაში „თავზეხელაღებული“ — Box Office Mojo-ზე „თავზეხელაღებული“ — Rotten Tomatoes ↑ DESPERADO (18). British Board of Film Classification (September 8, 1995). დაარქივებულია ორიგინალიდან — მარტი 11, 2016. ციტირების თარიღი: March 10, 2016. ↑ Desperado. The Numbers. ციტირების თარიღი: 2015-02-04. ↑ Desperado (1995). Box Office Mojo (1995-10-03). ციტირების თარიღი: 2011-09-23. ↑ Festival de Cannes: Desperado. festival-cannes.com. დაარქივებულია ორიგინალიდან — 2011-07-10. ციტირების თარიღი: 2009-09-08.